
Teede ja tänavate sulgemise maksu soodustuse määramine
(Narva Vesi AS)


1. ASJAOLUD JA MENETLUSE KÄIK


12.12.2022. a esitas Narva Vesi AS, registrikood 10369373, Narva Linnavalitsuse Linnamajandusametile taotluse, milles palub vabastada AS Narva Vesi perioodiks 01.01.2023 kuni 31.12.2023 teede sulgemise maksust (määrata 100%-line soodustus) linna magistraalsete ja/või kinnistusiseste ühisveevärgi-, ühiskanalisatsiooni-, sademeveekanalisatsiooni- ja/või drenaaži torustike ehitustööde, sh rekonstrueerimise ja/või rajamise ja/või avariiliste tööde teostamisel.

Taotluse kohaselt AS-il Narva Vesi on plaanis 2023. aasta jooksul (perioodil 01.01.2023 kuni 31.12.2023) teostada Narva linnas erinevatel tänavatel nii omavahenditest kui ka linna eelarveliste vahendite eest magistraalsete ja/või kinnistusiseste ühisveevärgi-, ühiskanalisatsiooni-,
sademeveekanalisatsiooni ja/või -drenaaži torustike ehitustöid ehitusseadustiku § 4 mõistes
(ehitise püstitamine, rajamine, paigaldamine, lammutamine ja muu ehitisega seonduv tegevus,
ümberehitamine, laiendamine, tehnosüsteemide ehitamine), uue torustiku rajamist ja/või
olemasoleva rekonstrueerimist ja/või remonti ja/või avariilisi töid olemasoleval ÜVVK-võrgul.
Konkreetsed tööplaanid ning torustike konkreetsed asendiplaanid valmivad vahetult enne tööde
alustamist, mille tõttu pole käesoleval hetkel neid võimalik linnale kohe esitada. Erinevatel
tänavatel planeeritavate erinevate töölõikude umbkaudne kogumaht võib olla kuni 10 km.
Tulenevalt linnas kehtivast eeskirjast on Narva linnal õigus rakendada ja nõuda
ehitusettevõtjatelt ehitustööde teostamisel teede sulgemise maksu tasumist. Kuna aga AS Narva
Vesi on munitsipaalomandis olev vee-ettevõte ning ehitustöid hakkab teostama AS Narva Vesi
kas omavahenditest ja/või linna või linnaasutuste rahaliste vahendite arvelt, siis on mõistlik ja
otstarbekas kulutada säästlikult ning hoida kokku nii linna eelarvelisi, linnaasutuste rahalisi kui
ka vee-ettevõtte rahalisi vahendeid, kelle kulud kaetakse linna elanikkonna poolt tasutavatest
vee- ja kanalitariifidest.

Tulenevalt linnas kehtivast Narva Linnavolikogu 21.05.2015 määrusest nr 18 "Narva linna teede ja tänavate sulgemise maks" on Narva linnal õigus rakendada ja nõuda
ehitusettevõtjatelt ehitustööde teostamisel teede sulgemise maksu tasumist. Kuna aga AS Narva
Vesi on munitsipaalomandis olev vee-ettevõte ning hakkab teostama ehitustöid 
kas omavahenditest ja/või linna või linnaasutuste rahaliste vahendite arvelt, siis on mõistlik ja
otstarbekas kulutada säästlikult ning hoida kokku nii linna eelarvelisi, linnaasutuste rahalisi kui
ka vee-ettevõtte rahalisi vahendeid, kelle kulud kaetakse elanikkonna poolt tasutavatest vee- ja
kanalitariifidest, ning vabastada AS Narva Vesi taotletud perioodiks (01.01.2023 kuni 31.12.2023) teede sulgemise maksust.






2. ÕIGUSLIKUD ALUSED

2.1.  Korraldus kehtestatakse kohaliku omavalitsuse korralduse seaduse § 30 lõike l punkti 2 alusel, mille kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla- ja linna põhimäärusega on pandud täitmiseks valitsusele.

2.2. Narva Linnavolikogu 21.05.2015 määruse nr 18 "Narva linna teede ja tänavate sulgemise maks" § 9 lõike 1 võib Narva Linnavalitsus erandjuhul oma korraldusega anda territooriumi sulgemismaksu soodustust, lähtudes avalikust huvist ja kui üritus on linnaelu aspektis oluline.



3. OTSUS

Vabastada AS Narva Vesi perioodiks 01.01.2023 kuni 31.12.2023 teede sulgemise maksust (määrata 100%-line soodustus) linna magistraalsete ja/või kinnistusiseste ühisveevärgi-,      ühiskanalisatsiooni-, sademeveekanalisatsiooni- ja/või drenaaži torustike ehitustööde, sh rekonstrueerimise ja/või rajamise ja/või avariiliste tööde teostamisel.

4. RAKENDUSSÄTTED

4.1.   Narva Linnakantseleil teha korraldus teatavaks Narva Linnavalitsuse Linnamajandusametile. 
4.2.   Korraldus jõustub teatavakstegemisest.
4.3.   Korralduse peale võib esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse         teatavakstegemisest.

